burgasdotpro/wikipedia huggingface dataset:
No Angels

No Angels bola nemecká skupina piatich (neskôr štyroch) speváčok (Nadja Benaissa, Vanessa Petruo, Sandy Mölling, Lucy Diakovska, Jessica Wahls), ktorá vznikla v roku 2000 na základe výberu v speváckej súťaži Popstars, ktorú organizovala súkromná televízia RTL2. V Nemecku boli prvou skupinou, ktorá vznikla cez televízny kasting a ktorá sa s cca 6 miliónmi predaných platní stala najúspešnejšou dievčenskou skupinou na európskom kontinente.
V čase medzi februárom 2000 a májom 2003 dosiahli štyrikrát prvé miesto v nemeckých hitparádach singlov a aj ich albumy skončili v nemeckých hitparádach albumov na prvých priečkach.
Koncom roku 2002 Jessica otehotnela a odišla zo skupiny. Neskôr odštartovala sólovú kariéru. V Mníchove sa 28. novembra 2003 uskutočnil posledný oficiálny koncert zostávajúcej štvorice skupiny No Angels. Úplne posledné vystúpenie mali tieto štyri dievčatá v Dūsseldorfe, keď na súkromnom koncerte spievali pre svojich fanúšikov, priateľov a rodinu.
Melk

Melk je dolnorakúske mesto, ktoré leží priamo na Dunaji a je vstupnou západnou bránou do Wachau, známej vinárskej oblasti. Zároveň je hlavným okresným mestom rovnomenného okresu.
Dejiny.
Prvá zmienka o Melku označeného ako Medilica v starých listinách pochádza z roku 831. Názov oblasti Medelike v stredovekej nemčine sa objavil aj v Piesni o Nibelungoch.
Leopold I. Babenbergský, markgróf ovládajúci územie dnešného juhozápadného Dolného Rakúska, v roku 976 urobil z melkského hradu svoje sídlo a jeho potomkovia ho vybavili cennými pokladmi a relikviami.
Adalbert Víťaz, markgróf Rakúska, sídlil na babenbergskom hrade Melk, kde 26. mája 1055 zomrel. Kláštor v Melku založil v roku 1089 babenbergský markgróf Leopold II.
19. februára 1945 bol pri obci napadnutý spojeneckým letectvom konvoj 5 vozidiel s politickými väzňami transportovanými zo Slovenska do Mauthausenu. Paľbou ich palubných zbraní boli zničené 4 vozidlá. Zahynulo 24 väzňov (o.i. Ladislav Sára, Alexander Markuš, Karol Grün), ďalších 45 bolo ranených.
Friederike Mayröckerová

Friederike Mayröckerová (* 20. december 1924, Viedeň, Rakúsko – † 4. jún 2021, Viedeň) bola rakúska spisovateľka a poetka.
Životopis.
Od roku 1946 do 1969 pracovala ako učiteľka anglického jazyka a literatúry na rôznych stredných školách vo Viedni. Z dôvodu druhej svetovej vojny urobila maturitu až v roku 1950. Od roku 1969 je spisovateľkou na voľnej nohe.
Svoju literárnu tvorbu začala už ako 15 ročná (1939), v roku 1946 publikovala prvé práce v časopise "Plan".
Je označovaná za jednu z najvýznamnejších súčasných rakúskych lyričiek. Okrem desiatok kníh poézie napísala aj veľa prozaických kníh, experimentálnych textov a niekoľko rozhlasových hier - 4 hry napísala spolu s Ernst Jandlom. Od roku 1954 žila s Jandlom až do jeho smrti v roku 2000. 
Jej básne prekladali do slovenčiny Mila Haugová (knižný výber) a Milan Richter.
Za svoju tvorbu obdržala desiatky ocenení, o.i. aj "Cenu Jána Smrek"a (2006) v Bratislave.
Gymnázium (Košice, Šrobárova 1)

Gymnázium Šrobárova je gymnázium a jedna z najstarších stredných škôl v Košiciach. Od roku 2023 je zaradená medzi "IB world school" školy s programom MYP, DP1, DP2.
Poloha.
Pôvodne budova maďarskej vyššej dievčenskej školy, dnes Gymnázium Šrobárova, sa nachádza v Košiciach pri historickom centre. Hlavnou fasádou je orientovaná do Šrobárovej ulice a bočnými fasádami do Moyzesovej a Kuzmányho ulice. Hlavné priečelie budovy je orientované na sever. Oproti je budova rektorátu UPJŠ.
Budova.
V rokoch 1892 až 1894 bola postavená ako jedna z prvých stavieb so secesnými prvkami v Košiciach. Stavba bola navrhnutá budapeštianskym architektom Gyulom Pártosom (autorom Hlavnej pošty v Bratislave), hoci sa jeho meno v odbornej literatúre často neuvádza. Výstavba bola realizovaná známou košickou stavebnou firmou Arpáda a Gejzu Jakabovcov. V roku založenia vyššej dievčenskej školy v nej študovalo 236 študentiek.
Budapeštiansky architekt "Pártos" navrhol stavbu v štýle secesie. Budova má tri nadzemné podlažia na prevažnej časti stavby a jedno podzemné podlažie. Tretie podlažie je tvorené šikmou strechou. Hlavné priečelie v oblasti hlavného vstupu je vystúpené tak ako do ulice, tak aj do výšky a je tvorené štyrmi nadzemnými podlažiami ukončene výrazným štítom a po stranách má štvorcové reliéfy. Tak isto je vystúpené nárožie stavby. Hlavné priečelie je zdobené štítmi, ktoré sa nenachádzajú nad celou šírkou priečelia a sú v tvare trojuholníka. Okná sú v prvom a druhom podlaží rôzne tvarované, ale všetky majú rôznorodé tvarovanie šambrán, ktoré sú plasticky aj farebne odlíšené. Hlavný vstup je riešený pomerne jednoducho na obdobie secesie. Z bočných strán je vstup lemovaný pilastrami, ukončený trojuholníkovým tympanónom. Na prvom podlaží je fasáda zdobená červeným režným murivom, vďaka ktorému získala škola názov tzv. "červená škola". Pozdĺž vonkajšej fasády celej budovy vystupuje nad terén podzemné podlažie, ktoré je odlíšené svojou farebnosťou (nie je z režného muriva) a vystupujúcimi polkruhovými okennými otvormi. Vnútorné nádvorie má riešenú fasádu tak ako priečelie z hlavnej ulice. Dnes je dvor využívaný ako ihrisko pre študentov Gymnázia.
Budova gymnázia je vkusným príkladom začiatku secesie v Košiciach, príkladom dekorativizmu, tvarovej a materiálovej nápaditosti a v minulosti bola vyhlásená za národnú kultúrnu pamiatku.
V marci 2021 sa začala rozsiahla rekonštrukcia budovy, realizovaná Košickým samosprávnym krajom. Rekonštrukcia pozostáva z dvoch etáp, ktoré by spolu mali stáť zhruba 1,6 milióna €.
História názvu školy.
Nasledujúci zoznam obsahuje históriu názvov školy od jej vzniku:
Významní absolventi.
Výber z niektorých významných absolventov gymnázia:
Atik

Atik (arab. `ātiq – plece) alebo Omicron Persei (ο Per / ο Persei) je hviezda v súhvezdí Perzeus. Je to astrometrická dvojhviezda zdanlivej jasnosti 3,83m. Jej zložky sú od seba vzdialené 63 AU. Jasnejšia z nich je spektroskopickou dvojhviezdou a eliptickou premennou hviezdou spektrálneho typu B1, triedy svietivosti III. Zdanlivá jasnosť sa mení od 4,00m do 4,03m v perióde 4,42 d. Druhá zložka má zdanlivú jasnosť 8,5m. Vzdialenosť od Zeme je približne 1 500 ly.
Wathena

Wathena je obec nachádzajúca sa v Spojených štátoch amerických v Doniphan County Kansasu. Podľa sčítania ľudí z roku 2000, v obci žilo 1 348 obyvateľov.
Zemepisná poloha.
Wathena sa nachádza na 39°45'44" severne 94°56'53" západne (39,762161, -94,948117)
Podľa úradu pre sčitanie ľudu Spojených štátov amerických má mesto rozlohu . Celá rozloha je vnútrozemská, bez vodných plôch.
Demografia.
Podľa sčítania ľudu z roku 2000 v meste žije 1 348 ľudí, 345 rodín v 524 domoch. Hustota obyvateľstva je 226,9/km². Je tam 566 domových jednotiek pri priemernej hustote 112,1/km².
Riadenie letovej prevádzky

Riadenie letovej prevádzky (angl. "Air traffic control", skr. ATC) je služba poskytovaná na zemi pracovníkmi riadenia letovej prevádzky, ktorí riadia a koordinujú lietadlá na zemi i vo vzduchu. Túto činnosť vykonáva riadiaci letovej prevádzky, ktorý riadi aj pohyb po letiskových plochách a zodpovedá za plynulosť toku letovej prevádzky vo vzdušnom priestore. Na Slovensku túto činnosť vykonáva štátny podnik Letové prevádzkové služby Slovenskej republiky.
Najdôležitejším celosvetovým cieľom systémov riadenia letovej prevádzky je vzájomne oddeliť lietadlá, aby sa predošlo kolíziám, organizovať a vykonávať prúd vzdušnej premávky a poskytovať informácie a ďalšiu podporu pre pilotov, keď je potrebná. V niektorých krajinách môže riadenie letovej prevádzky hrať aj bezpečnostnú alebo obrannú rolu (ako v napr. v USA) alebo dokonca môže byť prevádzkované armádou (napr. ako Brazília).
Riadenie letovej prevádzky bolo prvýkrát predstavené na londýnskom Croydonovom letisku v roku 1921. Archie League, ktorý riadil prevádzku lietadiel používaním farebných vlajok, je často považovaný za prvého pracovníka riadenia letovej prevádzky.
Zamedzovanie kolíziam je vyjadrené ako "separácia" a tento termín znamená zabezpečenie bezpečnej vzdialenosti medzi jednotlivými lietadlami, pričom sa používajú postranné, vertikálne a pozdĺžne separačné minimá; veľa lietadiel má v súčasnosti nainštalovaný protikolízny systém ako rezerva za pozorovanie a inštrukcie od ATC. Okrem toho je to ich hlavná funkcia a ATC môže poskytovať dodatočné služby ako poskytovanie informácií pre pilotov o počasí, navigáčných informácií a NOTAMy.
V mnohých krajinách sú služby ATC poskytované v takmer celom vzdušnom priestore a tieto služby sú dostupné pre všetkých užívateľov (súkromné, vojenské a komerčné letectvo). V prípade, že pracovníci riadenia letovej prevádzky sú zodpovední za riadenie všetkých lietadiel v určitom vzdušnom priestore, tento vzdušný priestor sa nazýva riadený vzdušný priestor (nad ). Naopak v neriadenom vzdušnom priestore (pod ) lietadlá letia bez poskytovanej služby systému ATC. Zavislé od typu letu a klasifikácie vzušného priestoru, ATC môže vystaviť inštrukcie, ktoré piloti musia vykonať, alebo iba letové informácie k napomáhaniu pilotom vykonávať činnosť vo vzdušnom priestore. Vo všetkých prípadoch, pilot má svojím rozhodnutím konečnú zodpovednosť za bezpečnosť letu a môže vybočiť od inštrukcií ATC v mimoriadnej situácií. K zabezpečeniu vzájomnej komunikácií je požadované, aby všetci piloti a riadiaci pracovníci letovej prevádzky boli schopní rozprávať a porozumieť angličtine. Národný jazyk pre daný region môže byť tiež normálne používaný.
Aladfar

Aladfar (arab. "al-'azfär" – pazúry) alebo Eta Lyrae (η Lyr / η Lyrae) je hviezda v súhvezdí Lýra. Je to astrometrická dvojhviezda zdanlivej jasnosti 4,40m. Obe hviezdy zdanlivej jasnosti 4,46m a 8,0m sú od seba na oblohe vzdialené 28". Jasnejšia z nich patrí do spektrálneho typu B2 a triedy svietivosti 1V, slabšia do spektrálneho typu A0. Eta Lyrae je vzdialená od Zeme približne 1000 ly.
Adhafera

Adhafera (arab. "al-dafárá" – hrbolky, jamky za ušami ťavy) alebo Zeta Leonis (ζ Leo / ζ Leonis) je hviezda v súhvezdí Lev zdanlivej jasnosti 3,44m. Patrí do spektrálneho typu FO a do triedy svietivosti III. Vzdialenosť od Zeme približne 260 ly.
Epsilon Aquarii

Epsilon Aquarii (ε Aqr / ε Aquarii) alebo staršie Al Bali (arab. sa`d al-bula` – šťastie požierača) je hviezda v súhvezdí Vodnár. Je to biely obor zdanlivej jasnosti 3,77m. Patrí do spektrálneho typu A2, do triedy svietivosti V, povrchovú teplotu má okolo 12 000 K. Vzdialenosť od Zeme je približne 230 ly.
Alfirk

Alfirk (arab. "al-firq" – ovčie stádo) alebo Beta Cephei je dvojhviezda súhvezdia Cefeus. Hlavnou zložkou dvojhviezdy je modrý obor, reprezentant premenných hviezd, známych aj pod názvom β Canis Maioris. Jeho zdanlivá jasnosť sa mení od 3,15m do 3,21m v perióde 4,56 h. Patrí do spektrálneho typu B2 a triedy svietivosti II. Zdanlivá jasnosť druhej hviezdy je väčšia alebo rovná 8m. Hviezdy sú na oblohe od seba vzdialené 14". Vzdialenosť od Zeme približne je 600 ly.
Mirfak

Mirfak (iné názvy: Marfak, Algenib, Alpha Persei, α Per, α Persei; arab. al-mirfak = lakeť) je najjasnejšia hviezda v súhvezdí Perzeus. Má zdanlivú jasnosť 1,80m. Patrí do spektrálneho typu F5, do triedy svietivosti I. Od Zeme je vzdialená približne 590 ly.
Názov Algenib sa prekladá ako „bok“ alebo „strana“. Úplne rovnako sa volá aj hviezda gama Pegasi.
Nachádza sa v strede obrazca, ktoré s trochou predstavivosti pripomína písmeno K. Jej jasnosť sa udáva v rozsahu 1,79 až 1,9 magnitúd, v skutočnosti je od Slnka 4000-krát svietivejšia. 
Okolo Algenibu sa nachádza voľné zoskupenie hviezd, z ktorých najjasnejšie možno vidieť aj voľným okom. Jeho označenie je Melotte 20 a jeho členmi sú aj 29 Persei, 31 Persei a 34 Persei.
Tegmine

Tegmine alebo Zeta Cancri (ζ Cnc / ζ Cancri) je hviezda v súhvezdí Rak.
Jej pôvodný názov bol Tegmini, čo znamená „pancier“. Je to viacnásobná hviezda. Dve najvýraznejšie zložky s magnitúdami 5,0 (5,7) a 6,2 sú od seba vzdialené 5,7“. Rozlíšiť by sme ich mali už s ďalekohľadom s 5 cm objektívom. Vzájomná obežná doba je 1150 rokov. Samotná jasnejšia hviezda je tesná dvojhviezda, ktorej spoločník 6. magnitúdy obehne hlavnú zložku za 59,6 roka. V roku 1991 bol jeho odstup len 0,5“, v roku 2000 narástol znova na 0,5 oblúkovej sekundy. V tom istom zornom poli sa nachádza aj tretia hviezda. 
Spektrálny typ hlavnej zložky je F8 V, jej vzdialenosť približne 78 svetelných rokov a radiálna rýchlosť -6 km/s.
Baten Kaitos

Baten Kaitos (arab. batn qaytus – brucho veľryby) alebo Zeta Ceti (ζ Ceti) je spektroskopická dvojhviezda v súhvezdí Veľryba zdanlivej jasnosti 3,92m. Okolo hlavnej zložky, hviezdy spektrálneho typu K2, triedy svietivosti II, s povrchovou teplotou 4 000 K, obieha neviditeľný sprievodca raz za 1 652 d. Vzdialenosť od Zeme je približne 260 ly.
Strážov

Strážov môže byť:
Zákon zachovania hmotnosti

Zákon zachovania hmotnosti v roku 1748 ako prvý definoval ruský chemik Michail Vasilievič Lomonosov a nezávisle od neho v roku 1774 francúzsky chemik Antoine Laurent Lavoisier.vždy sa zachová hmotnosť atómov
reaktant+reaktant=produkt
Znenie zákona.
Lomonosov ako prvý vystihol, že pri chemických reakciách platí aj zákon zachovania energie. Po ňom preskúmali a dokázali platnosť zákona hmotnosti a energie viacerí vedci.
Zákon zachovania hmotnosti pri chemických reakciách.
"Hmotnosť látok vstupujúcich do chemickej reakcie (reaktantov) sa rovná hmotnosti látok, ktoré chemickou reakciou vzniknú (produktov)." Definovali ho nezávisle od seba Michal Vasilievič Lomonosov a Antoine Laurent Lavoisier, pričom pochádzali z úplne iných pomerov. Lomonosov žil na ruskom vidieku v chudobnej rodine, zatiaľ čo Lavoisier bol parížsky šľachtic z bohatej rodiny.
Zákon stálych zlučovacích pomerov

Zákon stálych zlučovacích pomerov definoval francúzsky chemik Joseph Louis Proust. 
Znenie zákona:
"Hmotnostný pomer prvkov tvoriacich danú zlúčeninu je vždy rovnaký."
Zákon násobných zlučovacích pomerov

Zákon násobných zlučovacích pomerov je jeden zo základných zákonov stechiometrie, ktorý definoval anglický chemik John Dalton v roku 1803. 
Znenie zákona:
"Keď dva prvky tvoria navzájom niekoľko zlúčenín, hmotnosti jedného prvku zlučujúce sa s konštantnou hmotnosťou druhého prvku, sú navzájom v pomere malých celých čísel."
Zákon objemových zlučovacích pomerov

Zákon objemových zlučovacích pomerov definoval francúzsky chemik a fyzik Joseph Louis Gay-Lussac.
Znenie zákona:
"Objemy plynov, ktoré sa spolu zlučujú, ako aj objemy vzniknutých látok v plynnom skupenstve, sú pri rovnakej teplote a rovnakom tlaku v takom vzájomnom pomere, že ich možno vyjadriť malými celými číslami."
Avogadrov zákon

Avogadrov zákon vysvetľuje zákon objemových zlučovacích pomerov. Formuloval ho taliansky fyzik Amedeo Avogadro.
Znenie zákona:
"Rovnaké objemy rozličných plynov alebo pár obsahujú pri rovnakej teplote a rovnakom tlaku rovnaký počet molekúl."
Neutralizácia (chémia)

Neutralizácia je chemická reakcia kyseliny a zásady. Reakcia je založená na arrheniovej teórii kyselín a zásad, keď vo vodnom roztoku kyseliny dochádza k ionizácii:
a vo vodnom roztoku hydroxidu:
Roztok kyseliny je kyslý, jeho pH je menšie ako 7. Roztok zásady má naopak pH vyššie ako 7. Pri zmiešaní roztokov kyseliny a zásady dochádza k zlúčeniu vodíkových a hydroxidových iónov za vzniku vody:
Voda ako málo ionizovaná zlúčenina má pH neutrálne - 7, čo je podstata neutralizácie.
Jasný obor

Jasné obry sú hviezdy triedy svietivosti II Yerkesovej klasifikácie. Sú to hviezdy prechodného typu medzi obrami a nadobrami.
Medzi najznámejšie jasné obry patria:
Ras Algethi

Ras Algethi (Alfa Herculis / α Her / α Herculis), známa aj ako Rasalgethi, je hviezda v súhvezdí Herkules. Jej Flamsteedovo označenie je "64 Herculis".
Nazýva sa aj "Caput ingeniculi", čo takisto znamená hlava kľačiaceho. V mnohých názorných vyobrazeniach totiž Herkules býva zobrazovaný v kľačiacej polohe s hlavou smerujúcou na juh. Ras Algethi sa nachádza blízko hranice so súhvezdím Hadonos.
Je to vizuálna dvojhviezda, pričom jej jasnejšia zložka, červený nadobor, je jedna z najväčších hviezd, aké poznáme. Jej priemer je asi 800 miliónov kilometrov, čo je 600-krát viac ako slnečný priemer. Iné odhady hovoria „len“ o 400-násobku slnečného priemeru. Ak by sme túto gigantickú hviezdu umiestnili do slnečnej sústavy namiesto Slnka, pohltila by všetky jeho planéty až po Jupiter (vrátane Jupitera). Ako iné červené nadobry, aj Ras Algethi má extrémne nízku hustotu – len desaťmilióntinu gramu na cm2. Povrchová teplota je taktiež na hviezdu veľmi nízka – 2500 K. 
Je to polopravidelná premenná hviezda, pričom jej jasnosť kolísa od 3,0 do 4,0 mag. v perióde okolo 90 až 100 dní. Do svojho okolia vyvrhuje mračná plynov rozpínajúce sa rýchlosťami až /s.
V malom ďalekohľade možno uvidieť vo vzdialenosti 4,3“ žltého obra jasnosti 5,39 mag., ktorý sa však v kontraste s nadobrom javí nazelenalý alebo modrastý. Je zahalený do oblakov plynov z hlavnej hviezdy. Zmeny v spektre ukazujú, že je to spektroskopická dvojhviezda s periódou 52 rokov. Vzdialenosť tejto trojhviezdy nie je určená presne, odhady sú 282 až 430 svetelných rokov, niekde dokonca 700 svetelných rokov.
Všetko čo mám rád (film)

Všetko čo mám rád (angl. Everything I Love) je slovenský film. 
Komorný príbeh váhavého a nerozhodného muža v strednom veku, ktorý sa pokúša o zásadnú zmenu v svojom živote.
Záhrada (film)

Záhrada (angl. The Garden) je slovenský film. 
Nepraktický a uzavretý učiteľ Jakub uteká z mesta do schátraného domu svojho deda. V idylickom prostredí záhrady okolo domu sa pokúša vyriešiť svoje konfliktné vzťahy a nájsť svoje miesto v živote.
Film vyhral českú filmovú cenu Český lev pre rok 1995 v 5 kategóriách.
Orbis Pictus (film)

Orbis Pictus je slovensko-český film. 
Príbeh šestnásťročnej chovankyne detského domova Terezky, ktorá sa vyberie hľadať svoju matku a na ceste stretáva mnohých čudesných ľudí.
Nashville Predators

Nashville Predators je hokejový klub NHL sídliaci v Nashville, v americkom štáte Tennessee.
Nashville Predators hrajú v Centrálnej divízii Západnej konferencie. Je to jeden z najmladších tímov NHL. Bol založený v roku 1998, prvýkrát sa do play-off dostal v sezóne 2003/2004
Najlepší strelci.
Zoznam streleckých lídrov tímu v histórií. Aktualizované každú sezónu
"Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Predators"
… kone na betóne

… kone na betóne (angl. "…Crying for the Moon") je voľným pokračovaním filmu Pásla kone na betóne. 
Tragikomický príbeh zachytáva Johanin nový vzťah s podnikateľom Jankom Kvašným a nevydarené manželstvo jej dcéry Pavlíny.
Dallas Stars

Dallas Stars je hokejový klub NHL sídliaci v Dallase, v americkom štáte Texas. Klub bol založený v roku 1967 pod názvom Minnesota North Stars, sídliaci v meste Bloomington v Minnesote. V sezóne 1993-94 bol klub prestahovaný do Dallasu a premenovaný na Stars.
Dallas Stars hrajú v Centrálnej divízii Západnej konferencie. Najväčší úspech dosiahli v roku 1999, keď vyhrali Stanley Cup.
Los Angeles Kings

Los Angeles Kings je hokejový klub NHL sídliaci v Los Angeles, v americkom štáte Kalifornia. V sezónach 2011/2012 a 2013/2014 klub získal Stanley Cup. Ich domácou arénou je Staples Center.
Najlepší strelci.
Zoznam lídrov v bodovaní v histórii tímu.
"Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas;" 
"* = súčasný hráč Kings"
Kapitáni tímu.
"Poznámka: *= Člen Siene Slávy"
Arizona Coyotes

Arizona Coyotes bol hokejový klub NHL, ktorý sídlil v americkom štáte Arizona. Vznikol presídlením kanadského tímu Winnipeg Jets do Arizony, kde sa premenoval na Phoenix Coyotes. V roku 2014 sa názov zmenil na Arizona Coyotes. 
Coyotes pôsobili v NHL medzi rokmi 1996-2024, najväčší úspech dosiahli v sezóne 2011-12, kedy postúpili do semifinále play-off.
V súvislosti s chýbajúcou infraštruktúrou, Coyotes odohrali svoje posledné dve sezóny na štadióne s kapacitou menej ako 5000 miest, sa dohodlo presťahovanie hráčskej súpisky do mesta Salt Lake City, štát Utah, kde vznikol nový hokejový tím.
Klub pozastavili hokejovú činnosť a v júni 2024 definitívne zanikol.
Dejiny.
Klub vznikol relokáciou klubu Winnipeg Jets do USA. V roku 1996 kúpili klub Jets businessmani Steven Gluckstern a Richard Burke a presunuli ho do Arizony, pričom nový klub dostal názov Phoenix Coyotes "(Phoenixskí kojoti)". V lete toho roku klub prišiel o dvojicu dôležitých hráčov – Teemu Selanneho a Alexeja Žamnova, no naopak prišiel strelec Jeremy Roenick. Roenick sformoval spolu s silovým útočníkom Keithom Tkachukom a Rickom Tocchetom formáciu, ktorá patrila k najproduktívnejším v drese Coyotes. Ďalšími populárnymi hráčmi boli Shane Doan (ktorý je jediným hráčom Jets, ktorý hrá vo Phoenixe dodnes), ruský ofenzívny obranca Oleg Tverdovsky a brankár Nikolaj Chabibulin.
Počas prvých štyroch rokov svojej existencie sa Coyotes dokázil dostať kažý rok do play-off, no tam stroskotali vždy hneď v prvom kole.
V roku 2003 sa presťahovali zo štadióna v Scottsdale do Gila River Arény, v tom období zmenili aj klubové logo a dresy.
Najlepší strelci.
Zoznam streleckých lídrov tímu v histórií od Založenia Arizony Coyotes 
"Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Coyotes"
Lídri v počte odchytaných zápasov v základnej časti.
"Vysvetlivky: Z = Zápasy, V = výhry, GAA = priemer inkasovaných gólov na zápas, S% = percentuálna úsepšnosť zákrokov, * = aktívny brankár"
Štatistiky sa vzťahujú na výkony brankárov iba v rámci pôsobenia v organizácii Arizona Coyotes (minimálny počet odchytaných zápasov pre zaradenie do tabuľky je 40)
POZNÁMKA: Do štatistík nie sú zarátané štatistiky z predošlého pôsobenia tímu ako Winnipeg Jets
Commonwealth

Commonwealth je špecifický anglický termín, ktorý môže znamenať:
Vylučovacia sústava

Vylučovacia sústava je orgánová sústava, ktorá zabezpečuje odstránenie odpadových látok z tela živočícha a je jedným z najdôležitejších systémov v ľudskom organizme. 
Vylučovacia sústava cicavcov.
Zloženie.
Obličky, močovody, močový mechúr, močová rúra.
Funkcia.
Tvorí, skladuje, vedie a odstraňuje moč z tela a vytvára pot pomocou potných žliaz. Reguluje objem a chemické zloženie krvi, filtruje a odstraňuje odpadové látky, reguluje rovnováhu tekutín a elektrolytov, pomáha udržiavať pH a stabilnú hladinu vápnika vo vnútornom prostredí, vylučuje hormóny, ktoré regulujú tvorbu červených krviniek. Taktiež poznáme vylučovanie : tráviacou, dýchacou, vylučovacou sústavou.
Choroby obličiek.
Obličky sú orgán pre život nevyhnutne dôležitý. Ak sa zastaví ich činnosť, nastane rozsiahla porucha vnútorného prostredia - urémia - a postihnutý pomerne za krátky čas umiera. 
V prípade zlyhania obličiek musí pacient chodiť na dialýzu, kde je napájaný na umelú obličku. Jeho krv sa vedie do špeciálneho prístroja, v ktorom sa zbavuje odpadových látok a očistená sa vracia späť do tela.
V obličkách sa môžu nachádzať močové kamene, ktoré môžu spôsobovať poruchu odtoku moču alebo byť príčinou opakovaných zápalov. Jeden zo spôsobov ich odstránenia je pomocou ultrazvuku, ktorý ich rozbije a menšie kamienky sa potom vylúčia močom.
Hypernova

Hypernova (značka SLSN) je teoreticky predpokladaný typ supernovy vznikajúci kolapsom na konci životného cyklu výnimočne hmotnej hviezdy. V hypernove sa jadro rúti priamo do čiernej diery a z pólov jej rotácie vytrysknú dva extrémne energetické prúdy plazmy dosahujúce takmer rýchlosť svetla. Tieto výtrysky emitujú intenzívne gama žiarenie a predpokladá sa, že práve ony spôsobujú gama záblesky. Je 10-krát jasnejšia ako supernova.
Fyzioterapia

 
Fyzioterapia je pomocný lekársky odbor, ktorý sa zaoberá diagnostikou, liečbou a prevenciou porúch pohybového systému človeka. Je jednou z oblastí rehabilitácie. Za liečbou smerujúcou k udržaniu, podpore, obnove maximálnej funkčnej zdatnosti alebo spomaleniu progresie u osoby s vrodenou chybou, chorobou alebo úrazom s cieľom prinavrátiť stratené schopnosti alebo funkcie ľudského organizmu ako celku. Neodmysliteľnou súčasťou fyzioterapie je zhodnotenie funkčných porúch a pohybového potenciálu osoby v rámci komplexného vyhodnotenia fyzioterapeutickej starostlivosti a prevencia na udržanie prinavrátených schopností osoby alebo funkcií ľudského organizmu ako celku.
Využíva v liečbe špeciálne manuálne postupy, techniky, metodiky a fyzikálnu terapiu.
Hlavné úlohy.
1. V oblasti liečby na základe zhodnotenia funkčného stavu a stanovenia komplexného fyzioterapeutického plánu využíva liečebné prostriedky fyzikálnej povahy a realizuje predovšetkým:
2. V oblasti prevencie identifikuje riziká a predchádza vzniku a zhoršovaniu porúch motoriky a motorického vývoja, druhotných poškodení najmä pohybového, ale aj srdcovocievneho, dýchacieho, kožného, vylučovacieho a iného systému. Uplatňuje predovšetkým poznatky vývinovej kineziológie a prostriedky pohybovej životosprávy a aplikuje prostriedky psychosociálnej a výchovnej rehabilitácie (napr. systém "Škola chrbta")
3. V oblasti zhodnotenia funkčného stavu využíva komplex špecifických vyšetrení, meraní, hodnotení a testov na rozpoznanie, kvantifikáciu a objektivizáciu odchýlky od normy. Používa špeciálne vyšetrovacie metódy posudzovania lokomočného systému, fyzikálne merania na stanovenie rozsahu pohybu v kĺboch, stupňa svalovej sily a vyhodnotenie pohybových vzorov posturálneho a lokomočného správania sa osoby, ktoré vedú k stanoveniu komplexného fyzioterapeutického plánu a ergonomickému poradenstvu.
4. V oblasti edukácie podporuje zdravie, zdravý životný štýl, pohybovú životosprávu a kvalitu života osoby.
5. V oblasti vzdelávania sa podieľa na vzdelávaní a príprave fyzioterapeutov a masérov na výkon zdravotníckeho povolania.
6. V oblasti výskumu sa zameriava na objektivizáciu terapeutických výsledkov v odbore a na vývoj a aplikáciu nových diagnostických a terapeutických metód.
Vzťah odboru k vedným disciplínam.
Fyzioterapia ako interdisciplinárny odbor úzko spolupracuje s odborom fyziatria, balneológia a liečebná rehabilitácia, ale aj s inými medicínskymi a humanitnými odbormi, ktoré sú zamerané na prevenciu, dispenzarizáciu, diagnostiku, liečbu a biomedicínsky výskum.
Vzdelávanie pracovníkov.
Štúdium fyzioterapie je rozdelené vo východnej Európe do bakalárskych a magisterských študijných programov a ďalej následne na programy postgraduálne. V západnej Európe končí absolvent s titulom Bachelor of Science alebo Master. Doteraz je možnosť v Európe študovať aj odbor diplomovaný fyzioterapeut, ktorý sa neštuduje na vysokej škole. Toto štúdium trvá 3 roky.
Sústavné vzdelávanie fyzioterapeutov je predpoklad na udržanie odbornej spôsobilosti a vzhľadom na dynamický rozvoj odboru, je významné a dôležité.
František Gahér

František Gahér (* 20. január 1957, Trnava) je slovenský filozof, logik a vysokoškolský pedagóg, od 2000 docent, od 2015 vysokoškolský profesor. V rokoch 2003 – 2011 pôsobil ako rektor Univerzity Komenského. 
Život.
Narodil sa v Trnave. Stredné vzdelanie získal na Gymnáziu Jura Hronca v Bratislave. V roku 1981 dosiahol titul PhDr. na Filozofickej fakulte UK, o 5 rokov neskôr CSc. V roku 2000 bol menovaný za docenta. František Gahér pôsobil aj vo fakultnej a univerzitnej samospráve. Od roku 1998 je vedúcim Katedry logiky a metodológie vied FiF UK, v rokoch 1992 až 1994 predsedom fakultného Akademického senátu FiF, v rokoch 2000 až 2003 predsedom Akademického senátu UK a v rokoch 2003 až 2011 rektorom Univerzity Komenského.
V roku 2015 získal Filozofickej fakulte Univerzity Komenského v Bratislave titul profesor.
Od roku 2017 je predsedom agentúry VEGA.
Osobný život.
Je ženatý a má 4 deti.
Galaťania

Galaťania alebo Galati boli obyvatelia časti rímskej provincie Galatia (stredná časť Malej Ázie), ktorí boli keltského pôvodu a na toto územie prišli v 3. storočí pred Kr.
John Kenneth Galbraith

John Kenneth Galbraith (* 15. október 1908, Iona Station, Ontário, Kanada – † 29. apríl 2006, Cambridge, Massachusetts, USA) bol kanadsko-americký ekonóm, stúpenec keynesovstva, neoinštitucionalizmu, spolutvorca teórie konvergencie. Jeho ekonomické knihy sa boli v 50. a 60. rokoch bestsellermi.
Claudius Galénos

Claudius Galénos po lat. "Claudius Galenus" (* 129, Pergamon – † 199, Rím) bol rímsky lekár a spisovateľ gréckeho pôvodu, tvorca systematickej lekárskej vedy.
Liečil najskôr gladiátorov.
Galícia

Galícia je autonómne spoločenstvo a historické územie v severozápadnom Španielsku.
Hlavné mesto je Santiago de Compostela. Obyvatelia sú najmä Galícijčania. Pestujú sa tu obilniny a zemiaky, chová dobytok a ošípané, lovia ryby.
Dejiny.
Pôvodne tu sídlili Keltoiberi. Od 3. storočia tu bola rímska provincia Gallaecia. Od roku 409 bola Galícia súčasťou kráľovstva Svébov, od roku 582 kráľovstva Vizigótov. V 8. storočí pripojená k Astúrii, v rokoch 910914 a 10601071 však bola samostatný štát. Od roku 1071 súčasť Leónskeho kráľovstva. 
V novoveku stratila svoje historické práva, neskôr autonómiu opäť získala, ale zmarila ju občianska vojna z roku 1936 a nasledujúca diktatúra v Španielsku. V roku 1978 získala dočasnú a v roku 1980 definitívnu autonómiu.
Alexandr Ivanovič Galič

Alexandr Ivanovič Galič (* 1783 – † 1848) bol ruský filozof, estetik a psychológ, jeden z prvých propagátorov estetiky romanizmu v Rusku
Alois Hába

Alois Hába (* 21. jún 1893, Vizovice - † 18. november 1973, Praha) bol český hudobný skladateľ a muzikológ, zástanca antropozofie.
Kompozičná technika.
Svetové renomé si získali najmä Hábove štvrťtónové kompozície. Hába je popredným reprezentantom mikrotonálnej hudby.
Dielo.
Z rozsiahleho opusu vyniká najmä štvrťtónová opera Matka na vlastné libreto s premiérovaná roku 1931 v Mníchove.
Hába sa venoval tiež hudobnej teórii a z jeho odborného diela vyniká "Nová náuka o harmónii".
Gamaliel Starší

Gamaliel Starší (hebr. גמליאל הזקן "Gamaliel ha-Zaken") alebo Gamaliel I. bol židovský učenec, tanaita, predseda sanhedrinu, čiže židovského Najvyššieho súdu, jedna z najväčších rabínskych autorít prvej polovice prvého storočia po Kr. V Mišne má ako hlava sanhredrinu titul "raban". Bol učiteľom Šavla, ktorý sa neskôr stal apoštolom Pavlom. 
Mal živý záujem o potreby svojej doby a neváhal odvážne konať, aby ich pomohol splniť. Riadil sa napríklad zásadou, že zákon musí viesť k zlepšeniu sveta a napomáhať všeobecné dobro. Bol zástancom realistického zmiernenia prikázaní ohľadom šabatu, väčšej ochrany žien pred rozvodom a tolerantného prístupu k pohanom. Keď Židia začali prenasledovať apoštolov vzmáhajúceho sa kresťanstva, Gamaliel sa postavil na ich obranu presviedčajúc, že keď ich hnutie pochádza z ľudí, samo sa rozpadne, no keď z
Boha, nemožno ho rozohnať (Sk 5,34-42). Ranokresťanská tradícia sa aj preto - celkom nepodložene - domnievala, že sa Gamaliel neskôr nechal pokrstiť, ostal však členom sanhredrinu, aby mohol obraňovať kresťanov, a považovala ho za svätca.
Podľa tradície zomrel v roku 63.
Habilitácia

Habilitácia je dosiahnutie akademickej hodnosti docenta na vysokej škole alebo skrátené označenie pre habilitačné pokračovanie.
Habilitácia je výsledkom habilitačného pokračovania, ktorého súčasťou je obhajoba habilitačnej práce a habilitačná prednáška. Podmienky vymenúvania docentov presne neupravuje zákon, ale je v pôsobnosti vedeckej rady tej ktorej vysokej školy.
Habituácia

Habitácia je privykanie. Je to geneticky naprogramovaný typ učenia.
Henry Gantt

Henry Laurence Gantt (* 20. máj 1861, Calvert County, Maryland, USA – † 23. november 1919, Montclair, New Jersey) bol americký inžinier, rozvíjateľ taylorizmu.
Život.
Narodil sa v Calvert County, v Marylande. Maturoval na McDonogh School v roku 1878, následne študoval na Stevens Institute of Technology v New Jersey.
Pracoval ako učiteľ a projektant, než sa stal strojným inžinierom. V roku 1887 spoločne s Frederickom W. Taylorom začal uplatňovať vedecké princípy manažmentu v spoločnostiach Midvale Steel a Bethlehem Steel - tam pracovali až do roku 1893. V neskoršej kariére pokračoval ako konzultant manažmentu - vynašiel Ganttov diagram, tiež navrhol systém pre výplatu mzdy 'úlohy a bonus' a ďalšie metódy merania efektivity a produktivity pracovníkov.
Ganttov diagram je stále prijímaný ako dôležitý nástroj riadenia, ktorý umožňuje grafické znázornenie plánu a spôsob záznamu priebehu projektu.
Otto von Habsburg

Otto von Habsburg (* 20. november 1912, vila Wartholz pri Reichenau an der Rax, Rakúsko – † 4. júl 2011, Pöcking, Nemecko), rodným menom "Jeho cisárska a kráľovská Výsosť František Jozef Oto Róbert Anton Karol Max Henrich Sixtus Xaver Félix Renátus Ľudovít Kajetán Pius Ignác, cisársky princ, arcivojvoda rakúsky, korunný princ český a uhorský atď.", oficiálne meno v Rakúsku od roku 1919 (potvrdené 1957) znie Otto Habsburg-Lothringen, bol najstarší syn cisára Karola I. a bývalý korunný princ Rakúsko-uhorskej monarchie, v rokoch 19222006 hlava habsburskej dynastie, predseda Medzinárodnej paneurópskej únie, bývalý poslanec Európskeho parlamentu za CSU, publicista, novinár a spisovateľ. Mal rakúske, maďarské, nemecké a chorvátske občianstvo. 
Arcivojvoda Otto bol synom posledného rakúskeho cisára a uhorského kráľa Karola I. a jeho manželky Zity Bourbonsko-Parmskej. So svojou manželkou, princeznou Reginou Sasko-Meiningskou a Hildburghauskou (19252010) mal sedem detí (päť dcér a dvoch synov) a 22 vnúčat. Zomrel 4. júla 2011 vo veku 98 rokov v Bavorsku. Po smrti manželky "Reginy" vo februári 2010 sa utiahol do súkromia aj následkom úrazu spred roka, ktorý mu obmedzil možnosti fyzického pohybu. Smútočné slávnosti kopírovali dôležité míľniky života Otta Habsburského. Dňa 5. júla ho položili na katafalk v Kostole sv. Ulricha v Pöckingu, kde rodina žije od roku 1954. Čestnú stráž pri katafalku držali strelci z Tirolska a študenti rakúskych katolíckych krajanských združení. Kostol bol nepretržite otvorený aj v noci. Vo veľkom počte prichádzali nielen miestni obyvatelia, ale aj autobusy z celého Rakúska, aby ešte raz preukázali úctu synovi posledného cisára. Smútočný sprievod po smrti sa konal 9. júla. Hlavným celebrantom bol augsburský diecézny biskup Dr. Konrád Zdarsa.
Pápež Benedikt XVI. napísal Ottovej rodine (presnejšie bol venovaný jeho synovi Karolovi) kondolenčný list so znením:
Harold Garfinkel

Harold Garfinkel (* 29. október 1917, Newark, New Jersey, USA † 21. apríl 2011, Los Angeles, Kalifornia) bol americký sociológ, spoluzakladateľ etnometodológie.
Hacilar

Hacilar je archeologická lokalita tellového charakteru predkeramického neolitu až včasného chalkolitu v severovychodnej Anatólii v Turecku (prevažne 6. tisícročie pred Kr.).
Giuseppe Garibaldi

Giuseppe Garibaldi (* 4. júl 1807, Nice – † 2. jún 1882, La Maddalena) bol taliansky národný hrdina, generál, bojovník za zjednotenie Talianska, od roku 1833 príslušník hnutia Mladé Taliansko. 
Bojoval proti Rakúšanom už roku 1834, 1848/49. V roku 1859 sa so svojimi dobrovoľníkmi vyznamenal v bitkách pri Magente a Solferine. Na jar 1860 vypuklo povstanie roľníkov proti neapolskému kráľovi a Bourbonovcom, ku ktorému sa v máji pridal aj Garibaldi. Mal veľkú morálnu podporu v domácom obyvateľstve, ktoré sa pridávalo k jeho dobrovoľníckej armáde.V roku 1860 viedol legendárny pochod tisícky vlastencov, ktorý sa skončil oslobodením južného Talianska. Zjednotil ho a pripojil k Piemontu. V mene Viktora Emanuela II. sa vyhlásil za diktátora Sicílie.
Pierre Gassendi

Pierre Gassendi (* 22. január 1592, Champtercier (Provence) – † 24. október 1655, Paríž) bol francúzsky filozof, protivník R. Descarta a vládnuceho aristotelovsko -scholastického obrazu sveta. 
Obnovil Demokritovu atomisticko-mechanistickú fyziku a Epikurovu eudaimonistickú etiku.
Štefan Romuald Hadbavný

Štefan Romuald Hadbavný alebo Romuald Hadbavný (* 10. november 1714, Jánovce† 30. august 1780, Červený Kláštor) bol slovenský prekladateľ a mních, člen kamaldulského rádu. 
V staršej literatúre sa mu – keďže bol v danom čase opátom kamaldulskej rehole –  pripisuje autorstvo alebo podstatný podiel na zostavovaní diel bližsie neznámych kamaldulských mníchov:
Gastronómia

Gastronómia je teória kuchárskeho umenia prihliadajúca na zásady výživy človeka.
Gastronomické organizácie.
Podnikanie v gastronómií.
Podnikanie v gastronómií vzniká založením gastro prevádzky. 
Založenie gastro prevádzky je možné v niekoľkých krokoch:
Gaunilo

Gaunilo († asi 1083) bol benediktínskym mníchom, francúzskym filozofom, predstaviteľom ranej scholastiky, kritikom Anselmovho ontologického dôkazu Boha (v knihe "Liber pro insipiente").
Hadrián II.

Hadrián II. (* 792 Rím - † medzi 15. novembrom a 13. decembrom 872 na neznámom mieste) bol 106. pápežom od 14. decembra 867 do 15. novembra až 13. decembra 872. Pochádzal z tej istej aristokratickej rodiny ako Štefan IV. a Sergius II.. Pred vysvätením bol ženatý. 
Gregor IV. ho urobil subdiakonom a v roku 842 hlavným kňazom kostola sv. Marka, čím získal také významné postavenie v Lateráne a tak vysoko ho oceňovali, že ho dvakrát, v roku 855 a 858 navrhli za pápeža, úrad však odmietol. Po smrti Mikuláša I. (13. novembra 867) a po prudkých sporoch medzi kritikmi a zástancami politiky zosnulého pápeža, prijal zvolenie ako kompromisný kandidát.
Korunoval anglického kráľa Alfréda Veľkého.
Hadrián II. schválil používanie staroslovienčiny v liturgii, keď misionárski bratia a slávni slovanskí apoštoli Cyril a Metod v rokoch 867/8 navštívili Rím a tým, že neskôr vysvätil Metoda na arcibiskupa Sirmie (Sremska Mitrovica v Juhoslávii) a legáta pre Slovanov, udržal Moravu pre západnú cirkev.
Okrem iného nariadil, aby mnísi nosili habit svojho rádu aj po tom, ako sa stali biskupmi.
Pepita Haezrachiová

Pepita Haezrachiová, "פפיטה האזרחי", "Pepita Haezrahi" (* 1921 – † 1963) bola izraelská filozofka, ktorá videla vo filozofii úsilie po nedosiahnuteľnom, takže filozofia sa jej javí principiálne tragickou.
Gvura

Gvura alebo Din je podľa kabaly piata z desiatich sfirot, „moc, sila“.
Samuel Hahnemann

Christian Friedrich Samuel Hahnemann (* 10. apríl 1755, Meißen, Sasko – † 2. júl 1843, Paríž, Francúzsko) bol nemecký lekár a fyzik, zakladateľ homeopatie.
Životopis.
Vyštudoval školu Sv. Afry, kde získal klasické vzdelanie. Neskôr študoval medicínu, ale niekoľkoročná prax na úrovni poznatkov z konca 18. storočia ho sklamala. 
V roku 1796 vydal publikáciu "Pokus o nájdenie nového princípu chápania liečivých síl v liekoch a niekoľko pohľadov na už známe". Tu prvý raz formuloval pravidlo podobnosti "Similia similubus curentur" (podobné sa lieči podobným), ktoré je základným pilierom homeopatie (k ďalším patrí napríklad používanie minimálnych dávok, potencovanie, bohatá diferenciálna diagnostika). Svoje poznatky z medicínskej praxe spísal do diela "Organon racionálnej liečby". Celý život ho dopĺňal a ešte tesne pred smrťou stihol pripraviť prepracované šieste vydanie. 
V Nemecku založil homeopatickú spoločnosť; na jej činnosť nadväzuje dnešná nemecká homeopatická škola. Ako 80–ročný sa znovu oženil a s manželkou, Francúzkou, presídlili do Paríža. O osem rokov na to zomiera.
Hans Hahn

Hans Hahn (* 27. september 1879, Viedeň, Rakúsko – † 24. júl 1934, Viedeň, Rakúsko) bol rakúsky matematik a filozof, člen Viedenského krúžku. Je známy predovšetkým vďaka práci v oblastiach funkcionálnej analýzy, topológie, teórie množín, variačného počtu, reálnej analýzy a teórie usporiadania. Vo filozofii sa zaujímal predovšetkým o Machov neopozitivizmus. V matematike je po ňom pomenovaných viacero viet, najznámejšia je pravdepodobne Hahnova-Banachova veta.
Gematria

Gematria je hľadanie zmyslu v numerických hodnotách hebrejských písmen a slov.
Metóda sa zakladá na tom, že každé písmeno hebrejskej abecedy má vlastnú číselnú hodnotu. Sčítaním číselných hodnôt písmen v slove získame číselnú hodnotu slova. Ak majú slová rovnakú číselnú hodnotu, predpokladá sa, že medzi nimi existuje nejaké spojenie. 
Kvôli vonkajšej podobe sa gematria pokladá za formu numerológie, ale nie je tomu tak.
Generácia počítačov

Generácia počítačov je prostriedok klasifikácie počítačov podľa typu technologickych úrovní, ktoré predstavujú. Každá generácia je charakterizovaná použitou technológiou spínacích obvodov.
Tibor Halečka

Tibor Halečka (* 30. november 1931 – † 6. november 2004) bol slovenský filozof, ktorý sa zaoberal otázkami vedeckého ateizmu. V roku 2010 získal od spoločnosti "Prometheus" ocenenie in memoriam "Veľvyslanec humanizmu", ktoré prevzala jeho manželka Jana Sošková.
Generalizácia

Generalizácia (z lat. generalisatio) môže byť:
Milan Hamada

Prof. PhDr. Milan Hamada, DrSc. (* 9. september 1933, Veľká – † 13. február 2023, Bratislava) bol slovenský literárny teoretik, historik a kritik, významná osobnosť slovenského literárnokritického myslenia.
Po maturite na gymnáziu v Kežmarku v roku 1952 vyštudoval v rokoch 19521957 na Filozofickej fakulte Univerzity Komenského v Bratislave slovenčinu a ruštinu. Bol redaktorom vo vydavateľstve Osveta v Martine. V roku 1958 prešiel do Bratislavy, kde ako pracovník literárnej redakcie redigoval Dejiny slovenskej literatúry. V rokoch 19591972 pôsobil v Ústave slovenskej literatúry SAV, od roku 1963, po získaní vedeckej hodnosti CSc., ako vedecký pracovník. Zaoberal sa výskumom barokovej literatúry a venoval sa literárnej kritike. V období normalizácie bol za svoje občianske a politické postoje prepustený zo zamestnania, rovnako mal zakázané knižne a časopisecky publikovať, jeho meno sa nemohlo objavovať v štátom kontrolovaných periodikách. Po Novembri 1989 opäť pracoval v Ústave slovenskej literatúry SAV, kde v rokoch 19901999 pôsobil ako vedecký pracovník. V rokoch 19932009 prednášal na Filozofickej fakulte Trnavskej univerzity. Zároveň sa stal členom vedeckej rady Filozofickej fakulty UK a členom redakčnej rady časopisu Slovenská literatúra (SAV). V roku 1992 získal vedeckú hodnosť doktora vied (DrSc.) za prácu Zrod novodobej slovenskej kultúry, v roku 1999 bol inaugurovaný za profesora v odbore dejiny umenia a kultúry. Po vzniku Obce spisovateľov Slovenska v roku 1989 sa stal jej prvým predsedom (19891991).
Pri príležitosti životného jubilea mu 1. júla 1993 bola udelená Zlatá medaila SAV. Je nositeľom Ceny Dominika Tatarku (1994).
Ocenenia.
V roku 2003 mu prezident Rudolf Schuster prepožičal štátne vyznamenanie Rad Ľudovíta Štúra I. triedy.
Generativizmus

Generativizmus je koncepcia N. Chomského, ktorá vznikla v USA koncom 50. rokov 20. storočia ako explicitné odmietnutie metodologických východísk behaviorizmu a ktorá pripisuje zásadnú dôležitosť vrodeným predpokladom používania jazyka a jazyk chápe ako mentálny jav (preto sa generativizmus pokladá za mentalizmus).
Chomsky maximálne akcentoval prv známy predpoklad, že k vrodeným biologickým a psychickým dispozíciám človeka patrí vysoko špecializovaný mechanizmus umožňujúci osvojovanie a používanie jazyka; v spolupráci s psychológmi, najmä s G. A. Millerom, potom postuloval hypotézu, že štruktúra každého jazyka je týmto mechanizmom do značnej miery determinovaná, takže štúdium jazykovej štruktúry je prostriedkom k poznávaniu vrodeného mechanizmu. 
Najsilnejším argumentom hypotézy o vrodenom mechanizme bola rýchlosť a ľahkosť, s akou si dieťa jazyk osvojí napriek celej jeho zložitosti (ktorá sa obzvlášť markantne prejavuje pri pokusoch o explicitný opis jazykového systému). V chápaní generativistov vrodený mechanizmus predstavuje súbor pravidiel, ktoré človeku umožňujú tvoriť nekonečný počet viet a rozumieť vetám, ktoré nikdy nepočul. Úlohou psycholingvistiky bolo tieto pravidlá exaktne formulovať.
Základný postulát generatívnej psycholingvistiky - priorita vrodených predpokladov používania jazyka - bol teoreticky ďalej rozpracovaný v pojmoch jazyková kompetencia a jazyková performancia.
Generovanie

Generovanie (gr.) alebo generácia môže byť:
Octave Hamelin

Octave Hamelin (* 22. júl 1856, Le Lion-d’Angers, Francúzsko – † 11. september 1907, Courant d'Huchet (Landes) bol francúzsky filozof, od roku 1905 profesor na Sorbonne v Pariži, žiak Renouviera, racionalista.
Genetická a dynamická dominanta štruktúry

Genetická a dynamická dominanta štruktúry (skratka "GDDŠ") je hlavná zložka, faktor, príčina, hybná sila, podmienka atď. vzniku a vývinu štruktúry nejakej entity, napr. štruktúry filozofie 20. storočia. Pri výskume parametrov zahrnutých do GDDŠ sledujeme aj fázy alebo etapy vzniku a vývinu (periodizáciu), kvalitatívne zlomy vo vývine (napr. lingvistický obrat) atď.
Genetická dominanta štruktúry

Genetická dominanta štruktúry je hlavná príčina vzniku štruktúry.
Genetika

Genetika je disciplína biológie,
ktorá skúma dedičnosť a premenlivosť. Genetiku založil Johann Gregor Mendel, ktorý v roku 1865 vyslovil prvé pravidlá o dedení znakov a vlastností.
Patrí medzi biologické vedy a delí sa podľa hľadiska štúdia organizmov (podobne ako anatómia alebo fyziológia). Sleduje variabilitu, rozdielnosť a prenos druhových a dedičných znakov medzi rodičmi a potomkami aj medzi potomkami navzájom. Jej história sa začala písať až v 19. storočí. K veľkému rozvoju došlo v druhej polovici 20. storočia a dá sa očakávať, že rýchly rozvoj bude pokračovať aj v 21. storočí. Okrem lekárstva nachádza genetika využitie v pestovateľstve nových odrôd rastlín rovnako ako pri chove (nielen) hospodárskych zvierat. S rozvojom biotechnológií a genetického inžinierstva sa objavujú aj geneticky upravené hospodárske rastliny, ktoré sa stávajú ekologickou a etickou otázkou. Poznatky genetiky sú veľmi dôležité v evolučnej biológii.
Veľký význam pre človeka má lekárska respektíve klinická genetika. Skúma človeka, rôzne genetické choroby, ich početnosť a genetickú determináciu istých ľudských znakov. Dnes sa tiež už stále častejšie môžeme stretnúť s genetickým poradenstvom, najmä pri plánovaní potomkov a prevencii vrodených vývojových vád.
Genetika sa uplatňuje pri výskume rakovinového bujnenia, imunitného systému, imunitných reakcií a v mikrobiologickom výskume.
Samostatnou kapitolou sa potom stáva klonovanie, kde sa objavujú ekologické a etické otázky už pri klonovaní zvierat, a nie to ešte pri klonovaní človeka. Úplnú revolúciu v medicíne potom môže priniesť ovládnutie génovej terapie.
Genetika je jednou z najdôležitejších (respektíve priamo najdôležitejšia) teoretických vied z hľadiska popisu akejkoľvek živej sústavy. V genetickej informácii je počiatok každého súčasného živého organizmu. Genetická informácia určuje budúcu anatomickú stavbu organizmu, určuje aké látky budú súčasťou biochemických a fyziologických procesov v organizme a v neposlednej rade je nezameniteľnou súčasťou pohlavného aj nepohlavného rozmnožovania.
Dnes sa už nedá nespomenúť význam genetiky vo forenzných metódach. Genetické testy pomáhajú pri usvedčovaní zločincov, pri identifikácii telesných pozostatkov alebo stratených osôb. V súčasnej dobe tiež prichádzajú do módy genetické testy otcovstva.
Odbory genetiky.
Medzi odbory genetiky patrí: molekulárna genetika, cytogenetika, imunogenetika, onkogenetika, populačná genetika, klasická genetika, genetika rastlín (baktérií, vírusov…), dedivosť, evolučná genetika, systematická genetika a lekárska genetika.
V genetickom výskume sa používa veľa rozličných metód. Ide najmä o metódy biochemické, fyzikálne, mikroskopické, metódy analytickej chémie a bioinformatiky. Veľa špecifických metód bolo objavených výhradne pre genetický výskum – najmä rôzne sekvenovacie a značkovacie metódy.
Hanba

Hanba môže byť:
Genetika človeka

Genetika človeka je odbor genetiky, ktorý skúma štruktúry a funkcie genetických faktorov v človeku; študuje aj mechanizmy ich prenosu z generácie na generáciu a procesy, prostredníctvom ktorých tieto genetické činitele riadia utváranie jednotlivých znakov a vlastností. Toto štúdium sa môže uskutočňovať na úrovni bunky alebo na úrovni jedinca, rodiny alebo populácie.
Všetky základné biologické zákonitosti platia aj na človeka, preto sa aj základné genetické zákonitosti spoznané u iných organizmov vzťahujú v plnej miere aj na človeka. Genetický materiál, ktorý je hmotným nositeľom genetickej informácie, má u človeka práve také chemické zloženie a fyzikálne usporiadanie ako u ostatnych živočíšnych druhov; jeho funkcia je taktiež rovnaká. Napriek tomu má však genetika človeka mnoho špecifík, ktorými sa odlišuje od iných genetických disciplín.
Tieto odlišnosti sa týkajú predovšetkým metód výskumu a možností praktickej aplikácie dosiahnutych výsledkov; sú podmienené špecifickosťou človeka ako objektu výskumu: etika nepripúšťa genetické experimenty s človekom. Môžeme nanajvýš registrovať a študovať "experimenty" (napr. kríženie), ktoré sa uskutočnili v ľudskej populácii spontánne.